
Esselamu alejkum. Interesuje me dali je ženi dozvoljeno da nosi marame, hidžab, nikab u šarenim bojama kao na pr, crvena, roze,l jubičasta i dr. Isto tako i nošenje štikle od kuće do auta i tako tim kratkim relacijama. I još me zanima dali je ženi dozvoljeno da se obraća tudžem muškarcu i da se pred njim slobodno ponaša, prića u prisustvu njezinog čovjeka.


* 
* 
* 
* 
* 
* 
* 

 
Dozvoljene boje hidžaba

Alejkumusselam. Nema nikakve smetnje da žena nosi marame raznih boja osim kombinacije boja i oblika marama sa kojima se privlači pažnja muškaraca.  

A štikle u osnovi žena ne bi trebala nositi van kuće jer hodanjem žene u štiklama dolazi do izražaja fitnasti dijelovi njezina tijela koje ona treba da skrije od muškaraca stranaca, a još ako te štikle pri hodu puštaju zvuk onda je bez sumnje ***[haram](https://pitajucene.com/search/haram/questions/ "Pretraži pitanja o haramu")*** da ih nosi.  

Nema smetnje da se žena obrati muškarcu strancu ako za time ima potrebe, poput razgovora sa prodavačom, ili osobom koja pita o njenom mužu i slično, pod uslovom da ne priča uljepšanim glasom i na zavodljiv način. A to znači da ne treba opušteno i slobodno razgovarati nego samo u granici nužde i jake potrebe. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


